open-index/open-wikipedia-markdown huggingface dataset:
אלכסיי קיליאקוב

**אלכסיי קיליאקוב** (באנגלית: **Alexei Kiliakov**; נולד ב-11 באפריל 2005) הוא מחליק אמנותי ישראלי-אמריקאי. סגן אלוף עולם בהחלקה אמנותית על הקרח לנוער (טאיפיי 2024) ואלוף ישראל פעמיים (2023, 2025) בקטגוריית ריקוד על הקרח יחד עם אליזבת טקצ'נקו.

## ביוגרפיה
קיליאקוב נולד בגייטרסבורג שבמרילנד, ארצות הברית, לאכסיי ואלנה, מאמני החלקה אמנותית על הקרח שהגיעו מרוסיה. בשנת 2011 החל להתחרות יחד עם שותפתו הנוכחית אליזבת טקצ'נקו.

### 2022
באליפות העולם בהחלקה אמנותית על הקרח לנוער שנערכה בטאלין שבאסטוניה באפריל סיים במקום 13 יחד עם אליזבת טקצ'נקו בקטגוריית ריקוד על הקרח בתוצאה של 132.20 נקודות.

באליפות ישראל 2023 בהחלקה אמנותית על הקרח שנערכה בדצמבר זכה במדליית זהב יחד עם אליזבת טקצ'נקו בקטגוריית ריקוד על הקרח בתוצאה של 171.27 נקודות.

### 2023
באליפות העולם בהחלקה אמנותית על הקרח לנוער שנערכה בקלגרי שבקנדה בפברואר-מרץ סיים במקום 11 יחד עם אליזבת טקצ'נקו בקטגוריית ריקוד על הקרח בתוצאה של 147.85 נקודות.

### 2024
#### סגנית אלופת עולם לנוער
באליפות העולם בהחלקה אמנותית על הקרח לנוער שנערכה בטאיפיי שבטאיוואן בפברואר-מרץ זכה במדליית כסף יחד עם אליזבת טקצ'נקו בקטגוריית ריקוד על הקרח בתוצאה של 162.68 נקודות.

### 2024
באליפות ישראל 2025 בהחלקה אמנותית על הקרח שנערכה בדצמבר זכה במדליית זהב יחד עם אליזבת טקצ'נקו בקטגוריית ריקוד על הקרח בתוצאה של 177.60 נקודות.

## קישורים חיצוניים

* אלכסיי קיליאקוב ואליזבת טקצ'נקו באתר isuresults

## הערות שוליים

קטגוריה:אמריקאים ילידי מרילנד
קטגוריה:מחליקים אמנותיים על קרח אמריקאים
קטגוריה:מחליקים אמנותיים על קרח ישראלים
קטגוריה:אלופי ישראל בספורט
קטגוריה:מרילנד: ספורטאים
קטגוריה:אמריקאים שנולדו ב-2005
קטגוריה:ישראלים שנולדו ב-2005
מי יבכה כשתמות

**מי יבכה כשתמות** (באנגלית: **Who Will Cry When You Die**) הוא ספר עזרה עצמית מאת הסופר הקנדי רובין שארמה אשר יצא לאור לראשונה ב-1999.

הספר מורכב מאוסף של פרקים קצרים, שכל אחד מהם מספק תובנות ועצות מעשיות שנועדו לעודד את הקוראים לחיות חיים מספקים יותר, לאמץ הרגלים חיוביים, ולבצע שינויים משמעותיים בחייהם.

שארמה מדגיש בספר את החשיבות של מציאת שלווה פנימית, העלאת המודעות העצמית, ולהקפיד על הכרת תודה. שארמה טוען שבמסגרת המרדף אחר האושר וההצלחה בחיים לא צריך להתמקד רק בעושר חומרי או הישגים חיצוניים, אלא במקום זאת צריך להתמקד בהתפתחות האישית, ובמערכות היחסים המשמעותיות בחיים של האדם. הספר מתייחס להיבטים שונים של החיים, כולל בריאות, קריירה, מערכות יחסים ורוחניות, ומספק לקוראים עצות מעשיות לשיפור כל אחד מהתחומים הללו. באמצעות התובנות הללו, שארמה מעודד את הקוראים לפתח הרגלים טובים יותר אשר מסייעים להגשים את המטרות האישיות של האדם ומסייעים להגדיל את תחושת הסיפוק הפנימי של האדם.

בנוסף, שארמה מעודד את הקוראים גם להרהר במורשת שהם ישאירו אחרי שהם ימותו, ולהתחיל לחשוב כיצד הם יכולים לחיות בצורה שתשפיע לטובה גם על אנשים אחרים.

## ראו גם
* הנזיר שמכר את הפרארי שלו

## הערות שוליים

קטגוריה:ספרי עזרה עצמית
LOL

200px|ממוזער|המילה "lol" אשר נשלחה לאדם אחר באמצעות יישום המסרים המידיים באייפון 13
[260px|ממוזער|[מם משנת 2007 המשתמש במילה. משמעות המילים, אשר כתובות בשגיאות כתיב במכוון, היא "חחח מה?"]]
ממוזער|שימוש ב-"Lol" בשיחה
**LOL**, (בעברית מבוטא כ-"חחח"), הוא ביטוי המורכב מראשי התיבות, באנגלית, של המילים **לצחוק בקול רם** (**Laughing out loud**), ואלמנט פופולרי בסלנג באינטרנט שמשמש בכדי לציין שעשוע, אירוניה, או כפל משמעויות. תחילה נעשה בו שימוש כמעט בלעדי בפלטפורמת הדיונים והצ'אט Usenet, אך מאז הפך לנפוץ בפלטפורמות נוספות, ואף בתקשורת פנים אל פנים. הביטוי היה לאחד מהביטויים הראשונים המבטאים תגובות גופניות כטקסט, יחד עם תגובות דומות נוספות, כגון **LMAO** - ("laughing my ass off"), או ("rolling on the floor laughing") - **ROFL**.

בשנת 2003 הביטוי הוכר, יחד עם רגשונים וסמיילים נוספים, במילונים עממיים שהופצו באופן בלתי פורמלי בקרב משתמשים של פלטפורמות של תקשורת בתיווך מחשב. בשנת 2011 הביטוי נכנס באופן רשמי למילון אוקספורד.

בעוד המשמעות המקורית של הביטוי הוא "לצחוק בקול רם", השימוש העכשווי שונה, והוא משמש בדרך כלל לביטוי אירוניה, כאינדיקטור למשמעויות משניות, וכדרך לרכך הצהרות.

## היסטוריה
השימוש הראשון בביטוי היה בתחילת שנות ה-80. וויין פירסון, ככל הנראה האדם הראשון שעשה שימוש בביטוי זה, השתמש בו בכדי להגיב לבדיחה של חבר בחדר צ'אט דיגיטלי קדם אינטרנטי בשם Viewline. פירסון הצהיר כי במקום לכתוב "hahaha", כפי שעשה בעבר, הקליד "LOL" כדי לסמל צחוק קיצוני. למרות שחשבון המשתמש האישי שלו אומת, לא נמצא תיעוד כתוב של השיחה, ותאריך המקור המדויק אינו ידוע. האזכור המתועד המוקדם ביותר של LOL לפי מילון אוקספורד האנגלי, והבלשן בן זימר, היה ברשימה של ראשי תיבות מקוונים נפוצים, בגיליון של 8 במאי 1989 של הניוזלטר "FidoNews".

## השפעה על השפה המדוברת
דייוויד קריסטל השווה את כניסתם של הביטויים לשפה המדוברת למהפכת הדפוס של יוהנס גוטנברג וקבע כי זהו "מגוון חדש לגמרי של שפה מתפתחת", שהומצא על ידי צעירים בתוך חמש שנים, ש-"מרחיב את טווח השפה, את כושר ההבעה [והעושר של השפה]". עם זאת, ג'פרי ק. פולום טען כי גם אם הביטויים נפוצים מאוד באנגלית מדוברת, "ההשפעה הכוללת שלהן על השפה תהיה טריוויאלית לחלוטין".

## בבלשנות
הבלשן ג'ון מק'וורטר אמר כי "משתמשים ב-"LOL" בצורה מסוימת. זה סמן של אמפתיה והתאמה. אנחנו הבלשנים קוראים לדברים כאלו חלקיקים פרגמטיים..." חלקיקים פרגמטיים הם המילים והביטויים המשמשים כדי להקל על רגעים מביכים בשיחה סתמית. מק'וורטר קבע שהביטוי משמש יותר כדרך להקל על שיחה, ופחות כתגובה לדבר מצחיק.

## קישורים חיצוניים

## הערות שוליים

קטגוריה:צחוק
קטגוריה:מילים וביטויים בתרבות האינטרנט
קטגוריה:ראשי תיבות וקיצורים
קטגוריה:מיזם לטיפול דחוף - ערכים שנוצרו או הורחבו על ידי David6988
קן מקגרגור

**קן מקגרגור** (באנגלית: **Kenneth Bruce McGregor**; 2 ביוני 1929 – 1 בדצמבר 2007) היה טניסאי אוסטרלי. הוא זכה להצלחה גדולה בתחרויות זוגות גברים בשנת 1951 לצד פרנק סג'מן הוא זכה בכול תחרויות גראנד סלאם. בשנים 1951/1952 הם זכו ב-7 תחרויות גראנד סלאם ברציפות, נכון לתחילת 2025 שיא זה טרם נשבר.

## ביוגרפיה
קן מקגרגור נולד באדלייד בשנת 1929. הוא התאמן במספר ענפי ספורט והיה בולט בפוטבול אוסטרלי בנוסף לטניס. הוא הוזמן למלבורן כדי להמשיך בטניס וזכה באליפות אוסטרליה לצעירים.

בשנת 1950 מקגרגור הגיע לגמר אליפות אוסטרליה הפתוחה בה הפסיד לפרנק סג'מן. בשנת 1951 הוא הפסיד בגמר באליפות אוסטרליה ואליפות וימבלדון.

החל משנת 1951 הוא שיחק בתחרויות זוגות גברים לצד פרנק סג'מן. בשנת 1951 הם זכו בכול תחרויות גראנד סלאם. בשנים 1951/1952 הם זכו ב-7 תחרויות גראנד סלאם ברציפות, נכון לתחילת 2025 שיא זה טרם נשבר.

מקגרגור היה חבר בנבחרת גביע דייוויס של אוסטרליה וזכה איתה בגביע.

בינואר 1953 זוג מקגרגור/סג'מן חתמו על חוזה עם ג'ק קרמר ועברו לטניס מקצועי.

בגיל 25 מקגרגור עזב את טניס והחל לשחק בקבוצות פוטבול אוסטרלי.

## הישגים

## קישורים חיצוניים

* 
* 

קטגוריה:טניסאים אוסטרלים
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:אוסטרלים שנולדו ב-1929
קטגוריה:נפטרים ב-2007
האליפות הלאומית של ארצות הברית בטניס 1951

**האליפות הלאומית של ארצות הברית בטניס 1951** הייתה תחרות טניס שנערכה על מגרשי הדשא.תחרויות זוגות נשים וזוגות גברים התקיימו במועדון הקריקט בפרברי בוסטון. הם החלו ב-13 באוגוסט והסתיימו ב-21 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-25 באוגוסט והסתיימו ב-5 בספטמבר.

פרנק סג'מן זכה ב-3 תחרויות, שירלי פריי זכתה ב-2 תחרויות.
## התחרות
### תחרות הגברים
ימין|ממוזער|180px|פרנק סג'מן, מנצח תחרות הגברים
לתחרות זו נרשמו 103 טניסאים שחולקו ל-8 בתים. 16 הטניסאים החזקים קיבלו דירוג (לטניסאים אמריקאים וטניסאים זרים בנפרד).

מנצח אליפות 1950 ארתור לרסן מארצות הברית הודח בחצי הגמר. פרנק סג'מן מאוסטרליה שיחק במשחק הגמר נגד אמריקאי ויק סיישס וניצח ב-3 מערכות. 

### תחרות הנשים
שמאל|ממוזער|180px|מורין קונולי, מנצחת תחרות הנשים
בתחרות הנשים השתתפו 54 טניסאיות שחולקו ל-4 בתים. 13 הטניסאיות החזקות קיבלו דירוג (לטניסאיות אמריקאיות וטניסאיות זרות בנפרד).

מנצחת תחרות 1950 מרגרט אוסבורן דופונט לא השתתפה. מורין קונולי מארצות הברית שיחקה במשחק הגמר עם אמריקאית דוריס הארט וניצחה ב-3 מערכות.

### תחרות זוגות גברים
בתחרות השתתפו מספר זוגות. במשחק הגמר קן מקגרגור/פרנק סג'מן מאוסטרליה שיחקו נגד זוג אוסטרלי נוסף דון קנדי/מרבין וניצחו אותם ב-4 מערכות. באותה שנה הזוג ניצח בכול תחרויות גראנד סלאם.

### תחרות זוגות נשים
בתחרות השתתפו 23 זוגות. מספר זוגות חזקות זכו בדירוג

מנצחות תחרות 1943-1950 מרגרט אוסבורן דופונט/לואיז ברוף מארצות הברית לא השתתפו. שירלי פריי/דוריס הארט שיחקו במשחק הגמר נגד זוג אמריקאי נוסף ננסי צ'פי/פטרישיה טוד וניצחו אותן ב-2 מערכות.

### תחרות זוגות מעורבים
בתחרות השתתפו 39 זוגות. לא בוצע דירוג של הזוגות החזקות.

אלופי תחרות 1950 מרגרט אוסבורן דופונט (ארצות הברית)/קן מקגרגור (אוסטרליה) לא השתתפו. דוריס הארט (ארצות הברית)/פרנק סג'מן (אוסטרליה) שיחקו במשחק גמר נגד זוג שירלי פריי (ארצות הברית)/מרבין רוז (אוסטרליה) וניצחו ב-2 מערכות.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 92–94. .
* תחרות הגברים
* תחרות הנשים וזוגות מעורבים
* תחרות זוגות נשים

## הערות שוליים

1951
ארצות הברית
קטגוריה:1951 בארצות הברית
יאניס מאסוראס

**יאניס מאסוראס** (ביוונית: **Γιάννης Μασούρας**; נולד ב-24 באוגוסט 1996 בפטרס שביוון) הוא כדורגלן יווני המשחק בעמדת המגן הימני בקבוצת אומוניה ניקוסיה מליגת העל הקפריסאית.

## קריירת מועדונים
מאסוראס, יליד פטרס שביוון, גדל במחלקת הנוער של אטרומיטוס פטרס המקומית, וב-1 ביולי 2013 חתם על חוזה מקצועני ראשון בפנחאיקי מליגת המשנה היוונית. הוא שיחק במועדון במשך שתי עונות, וברובן שיחק בקבוצת הנוער של המועדון, אך ערך גם 13 הופעות ליגה במדי הקבוצה הבוגרת.

ב-23 ביולי 2015 חתם מאסוראס על חוזה לשלוש שנים בלאריסה מליגת המשנה היוונית. בתום עונת  העפיל עם המועדון לליגת העל היוונית, ובסך הכל ערך 39 הופעות ליגה במדי המועדון במסגרת שתי הליגות הבכירות ביוון.

ב-28 ביוני 2018 חתם באולימפיאקוס מליגת העל היוונית, ממנה הושאל במהלך השנים לפאניוניוס וללאריסה מליגת העל היוונית, לגורניק זאבז'ה מליגת העל הפולנית, ולספרטה רוטרדם מליגת העל ההולנדית.

ב-4 בינואר 2023 חתם מאסוראס על חוזה לשנה וחצי במידז' לגניצה מליגת העל הפולנית, וב-19 במאי, לאחר שערך 14 הופעות ליגה והבקיע שער אחד במדי המועדון, סיים את חוזהו במועדון בהסכמה הדדית.

ב-8 ביולי 2023 חתם בקיפיסיה מליגת העל היוונית, וערך 19 הופעות ליגה במדי המועדון, בהן הבקיע שער אחד.

ב-10 בפברואר 2024 חתם על חוזה לשנתיים באסטנה מליגת העל הקזחית, אך ב-7 ביוני שוחרר מהמועדון בהסכמה הדדית לאחר שש הופעות ליגה, מכיוון שלא הצליח להתאקלם בקזחסטן.

ב-1 ביולי 2024 חתם על חוזה לשנתיים באומוניה ניקוסיה מליגת העל הקפריסאית.

## קישורים חיצוניים

## הערות שוליים

קטגוריה:כדורגלנים יוונים
קטגוריה:מגני כדורגל יוונים
קטגוריה:כדורגלני פנצ'איקי
קטגוריה:כדורגלני לאריסה
קטגוריה:כדורגלני אולימפיאקוס
קטגוריה:כדורגלני פאניוניוס
קטגוריה:כדורגלני גורניק זאבז'ה
קטגוריה:כדורגלני ספרטה רוטרדם
קטגוריה:כדורגלני אסטנה
קטגוריה:כדורגלני אומוניה ניקוסיה
קטגוריה:יוונים שנולדו ב-1996
סירות השמש

ממוזער|שמאל|220px|האל רע על סירת השמש במסעו היומי על פני השמים, מעוטר בדיסקת השמש.
[ממוזער|שמאל|220px|אפ (Af) או אפו (הידוע בכינויו אפו-רע), צורת ראש האיל של רע בעת נסיעה ב[דואת (12 השעות של הלילה והעולם התחתון) בסירה מסקתת יחד עם סיה  (משמאל ובחזית הסירה) והקה  (מימין ובחלק האחורי של הסירה), מוקף באל הנחש המפותל המגן, מהן.]]
**סירות השמש** במיתולוגיה המצרית (באנגלית: **Solar boats**) היו כלי השיט בהם השתמש אל השמש רַע במסעותיו. על פי המסופר, בשעות היום שט רע בסירה שנקראה '"מנג'ט"' (במצרית: *mꜥnḏt*, Mandjet) או "סירת מיליון השנים" (במצרית: wjꜣ-n-ḥḥw), ובשעות הלילה השתמש בסירה שנקראה **מסקטט** (מצרית: *msktt*, Mesektet).

## המיתוס
על פי המיתוס המצרי, כאשר רע התבגר ועייף מכדי למלוך עלי אדמות הוא ויתר ועלה לשמים. נאמר שרע נוסע בשמים על סירת השמש ומספק אור לעולם. כל חלק השנים-עשר מהמסע השלם שלו יצרו את אחת מ-12 השעות המצריות של היום, כל אחת מהן בפיקוח אלוהות מגוננת. כששקעה השמש והגיעה שעת הדמדומים, הוא וסירתו עברו דרך האח'ת (akhet), האופק, במערב, ונסעו לעולם התחתון.

לעיתים מתואר האופק כשער או דלת המובילה אל הדואת. שם רע צריך להפליג על הנילוס התת-קרקעי ולעבור דרך שנים-עשר השערים והאזורים, כאשר כל שעה בלילה נחשבת לשער המפוקח על ידי עוד אלוהות מגן  ובסך הכל עוד 12 אלוהויות מגן. בכל לילה ניסה הנחש  העצום עאפפ, אל הכאוס (איספת ) לתקוף את רע ולעצור את מסעו בסירת השמש. לאחר שהביס את הנחש, עזב רע את העולם התחתון, חזר והגיח עם עלות השחר, כדי להאיר שוב את היום.

נאמר עליו שהוא נוסע על פני השמים בסירה מנדג'ט בצורת ראש הבז שלו במשך שעות היום, ולאחר מכן עובר לסירה מסקתת בצורת בעלת ראש האיל כדי לרדת לעולם התחתון במשך שעות הלילה. התקדמותו של רע על המנדג'ט נתפסה לפעמים כצמיחתו היומיומית, דעיכתו, מותו ותחיית המתים, והיא מופיעה בסמליות כתבי בתי מתים מצריים.

## דת ושיטות קבורה
[ממוזער|שמאל|220px|[הספינה של ח'ופו|ספינת ח'ופו המשוחזרת.]]
בפולקלור, סירה מסוג זה משמשת את אל השמש. לפיכך, מכיוון שהפרעה היה ייצוג של אל השמש עלי אדמות, השליט היה משתמש בסירה דומה עם מותו כדי לנסוע דרך השאול במסעו אל העולם הבא.

אחת הדוגמאות הידועות ביותר לכך היא הספינה של ח'ופו, שנבנתה ולאחר מכן נקברה בגיזה יחד עם ח'ופו ושאר החפצים שלקח איתו לעולם הבא. הספינה הוצגה במקור במוזיאון סירת השמש בגיזה , שנבנה במיוחד, אך לאחר מכן הועברה למוזיאון המצרי הגדול.

## ראו גם
* סירות אבידוס
* אל השמש

## קישורים חיצוניים

## הערות שוליים

קטגוריה:מיתולוגיה מצרית
קטגוריה:סירות
קטגוריה:השמש
אנטונין קינסקי (2003)

**אנטונין קינסקי** (בצ'כית: **Antonín Kinský**; נולד ב-13 במרץ 2003 בפראג שבצ'כיה) הוא כדורגלן צ'כי המשחק בעמדת השוער בקבוצת טוטנהאם הוטספר מהפרמייר ליג.

## חיים אישיים
קינסקי נולד בפראג שבצ'כיה. אביו הוא אנטונין קינסקי, שוער נבחרת צ'כיה בעבר, שהיה חלק מסגל הנבחרת בטורנירים יורו 2004 ומונדיאל 2006.

## קריירת מועדונים
קינסקי גדל במחלקות הנוער של טמפו פראג ובוהמיאנס 1905, ובשנת 2018, בגיל 15, עבר למחלקת הנוער של דוקלה פראג. בשנת 2020 החל לשחק בקבוצה הבוגרת של דוקלה פראג במסגרת ליגת המשנה הצ'כית, ובסך הכל ערך שש הופעות ליגה במדי המועדון.

ב-28 ביולי 2021 חתם קינסקי על חוזה לארבע שנים בסלביה פראג מליגת העל הצ'כית. בין השנים 2022-2024 הושאל למ.פ.ק. וישקוב מליגת המשנה הצ'כית, במדיה ערך 43 הופעות ליגה, ולפרדוביצה מליגת העל הצ'כית, במדיה ערך 18 הופעות ליגה.

לקראת עונת  חזר קינסקי לסלביה פראג, אך החליט לא להאריך את חוזהו במועדון, שהיה אמור להסתיים בסוף העונה. עם זאת, בעקבות פציעתו של השוער הראשון של הקבוצה יינדריך סטאנק לפני תחילת העונה, הוצע לקינסקי לשמש כשוער הראשון של הקבוצה, ועל-כן הפך את החלטתו והאריך את חוזהו במועדון. ב-21 ביולי 2024 ערך את הופעת הבכורה שלו במועדון, בתיקו 0-0 נגד פ.ק. סלובאצקו 1 במסגרת המחזור הראשון בליגת העל הצ'כית. בסך הכל ערך 19 הופעות ליגה במדי המועדון.

ב-5 בינואר 2025 חתם קינסקי על חוזה לשש שנים וחצי בטוטנהאם הוטספר מהפרמייר ליג. ב-8 בינואר ערך את הופעת הבכורה שלו במועדון, ושמר על רשת נקייה בניצחון 1-0 על ליברפול במסגרת שלב חצי הגמר של גביע הפוטבול ליג לעונת . 

ב-10 במרץ הופיע במשחק שמינית הגמר של ליגת האלופות נגד אתליטקו מדריד, ובתוך 15 דקות חטף 3 שערים, כאשר שניים מהם באשמה ישירה שלו לאיבוד כדור. מאמן טוטנהאם נקט הצעד חריג והחליף אותו בדקה ה-16 של המשחק. כאשר קינסקי ירד לחדר ההלבשה. לאחר המאורע התגלע וויכוח האם צעד זה של המאמן היה ראוי או שפגע בשוער.  

## תארים
;טוטנהאם הוטספר
* הליגה האירופית : 2025
## קישורים חיצוניים

## הערות שוליים

קטגוריה:כדורגלנים צ'כים
קטגוריה:שוערי כדורגל צ'כים
קטגוריה:כדורגלני דוקלה פראג
קטגוריה:כדורגלני סלביה פראג
קטגוריה:כדורגלני טוטנהאם הוטספר
קטגוריה:צ'כים שנולדו ב-2003
אנטונין קינסקי

**אנטונין קינסקי**, בצ'כית **Antonín Kinský**, הוא שמם של שני כדורגלנים צ'כים שהם אב ובנו.

אנטונין קינסקי
גודווין קויאליפו

**גודווין קויאליפו** (בצרפתית: **Goduine Koyalipou**; נולד ב-15 בפברואר 2000 בבנגי שברפובליקה המרכז-אפריקאית) הוא כדורגלן מהרפובליקה המרכז-אפריקאית המשחק בעמדת החלוץ בקבוצת אנז'ה מהליג 1 בהשאלה מלאנס ובנבחרת הרפובליקה המרכז-אפריקאית.

## קריירת מועדונים
קויאליפו נולד בבנגי שברפובליקה המרכז-אפריקאית, וכילד עבר עם משפחתו להתגורר בצרפת. בגיל שבע הצטרף למחלקת הנוער של שאמו ניור. ב-8 בדצמבר 2017 ערך את הופעת הבכורה שלו בקבוצה הבוגרת של המועדון, בהפסד 2-1 לסטאד ריימס במסגרת המחזור ה-18 בליגת המשנה הצרפתית לעונת . ב-26 בינואר 2018 חתם על חוזה מקצועני ראשון במועדון. ב-6 באפריל הבקיע את שערי הבכורה שלו במועדון, צמד שערים בתיקו 2-2 נגד קלרמון פוט במסגרת המחזור ה-32 בליגה. בסך הכל ערך 57 הופעות ליגה במדי המועדון, בהן הבקיע ששה שערים.

ב-17 ביוני 2021 חתם בלוזאן מליגת העל השווייצרית. ב-24 ביולי ערך את הופעת הבכורה שלו במועדון, בהפסד 2-1 לסנט גאלן במסגרת המחזור הראשון בליגה לעונת . ב-12 במאי 2022 הבקיע את שער הבכורה שלו במועדון, בתיקו 2-2 נגד פ.צ. ציריך במסגרת המחזור ה-34 בליגה. בתום עונת 2021/2022 נשרה לוזאן לליגת המשנה השווייצרית. בסך הכל ערך 22 הופעות ליגה במדי המועדון, בהן הבקיע ארבעה שערים. ב-4 בינואר 2023 הושאל לאברנש מהליגה הצרפתית השלישית עד לתום עונת , וערך 18 הופעות ליגה במהלך תקופת ההשאלה, בהן הבקיע 13 שערים.

ב-17 ביולי 2023 חתם קויאליפו על חוזה לשלוש שנים בספורטקרינג בוורן מליגת המשנה הבלגית. הוא ערך 30 הופעות ליגה במדי המועדון, בהן הבקיע 16 שערים.

ב-6 באוגוסט 2024 חתם קויאליפו על חוזה לשלוש שנים בצסק"א סופיה מליגת העל הבולגרית. ב-17 באוגוסט ערך את הופעת הבכורה שלו במועדון, בהפסד 1-0 לסלביה סופיה במסגרת המחזור החמישי בליגה לעונת . ב-24 באוגוסט הבקיע את שער הבכורה שלו במועדון, בהפסד 2-1 לארדה קרדז'אלי במסגרת המחזור השישי בליגה. הוא שיחק במועדון במשך חצי עונה בלבד, במהלכה ערך 16 הופעות ליגה והבקיע 14 שערים (לצד הופעה ושער בגביע הבולגרי), כולל רצף של 12 שערים בתשעת משחקיו האחרונים בכל המסגרות.

ב-9 בינואר 2025 חתם על חוזה לשלוש שנים בלאנס מליגת העל הצרפתית.

ב-29 ביולי 2025 הושאל ללבאנטה מלה ליגה.

ב-29 בינואר 2026 הושאל לאנז'ה מהליג 1.

## קריירה בינלאומית
קויאליפו שיחק בנבחרות הצעירות של צרפת.

ב-7 בספטמבר 2023 ערך את הופעת הבכורה שלו בנבחרת הרפובליקה המרכז-אפריקאית, בהפסד 2-1 לנבחרת גאנה במסגרת מוקדמות גביע אפריקה לאומות 2023. ב-5 בספטמבר 2024 הבקיע את שער הבכורה שלו בנבחרת, בניצחון 3-1 על נבחרת לסוטו במסגרת מוקדמות גביע אפריקה לאומות 2025.

## קישורים חיצוניים

## הערות שוליים

קטגוריה:הרפובליקה המרכז-אפריקאית: כדורגלנים
קטגוריה:הרפובליקה המרכז-אפריקאית: חלוצי כדורגל
קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני שאמו ניור
קטגוריה:כדורגלני לוזאן
קטגוריה:כדורגלני ספורטקרינג בוורן
קטגוריה:כדורגלני צסק"א סופיה
קטגוריה:כדורגלני לאנס
קטגוריה:כדורגלני לבאנטה
קטגוריה:כדורגלני אנז'ה
קטגוריה:ספורטאים צרפתים בבלגיה
קטגוריה:ספורטאים צרפתים בבולגריה
קטגוריה:ספורטאים זרים בבלגיה
קטגוריה:ספורטאים זרים בבולגריה
קטגוריה:צרפתים שנולדו ב-2000
1993 בספרות

בערך זה מצוינים אירועים בולטים שהתרחשו במהלך שנת 1993 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* טום קלנסי – ללא חרטה
* לויס לאורי – המעניק
* טרי פראצ'ט – אנשי המשמר
* אני פרו – חדשות הספנות
* ויקרם סת – שידוך הולם
* אירווין וולש – טריינספוטינג
* רוג'ר זילאזני – לילה אחד באוקטובר הבודד

### ספרי עיון
* סקוט מקלאוד – להבין קומיקס

## נפטרו
* 9 במרץ – נורת'קוט פרקינסון, היסטוריון וחוקר מינהל ציבורי בריטי (נולד ב-1909)
* 15 באפריל – לסלי צ'רטריס, סופר בריטי ממוצא סיני מחבר ספרי מסתורין ותסריטאי (נולד ב-1907)
* 19 ביוני – סר ויליאם גולדינג, סופר, מחזאי ומשורר אנגלי, חתן פרס נובל לספרות (נולד ב-1911)
* 28 באוגוסט – אדוארד פאלמר תומפסון, היסטוריון וסוציאליסט אנגלי (נולד ב-1924)
* 22 בנובמבר – אנתוני ברג'ס, סופר אנגלי (נולד ב-1917)
* 28 בדצמבר – ויליאם שיירר, עיתונאי והיסטוריון אמריקאי (נולד ב-1904)
* 31 בדצמבר – זוויאד גמסחורדיה, מדען וסופר גוארגי שהיה נשיאה הראשון של גאורגיה (נולד ב-1939)

## פרסים
* פרס נובל לספרות: טוני מוריסון
* פרס בוקר: רודי דויל

## קישורים חיצוניים

*
קטגוריה:שנים בספרות - המאה ה-20
קטגוריה:1993
אסיפת הורים (אלבום)

**אסיפת הורים** הוא אלבום האולפן השני של הראפר הישראלי רון נשר. האלבום יצא לאור ב-12 בינואר 2025, באמצעות חברות התקליטים ליסבון פרודקשנס והפי"ל. בדומה לאלבומו הקודם של נשר, ראש העיינשטיין/אינלונימוס (2018), האלבום הופק על ידי עומרי 69 סגל, והוא כולל הופעות אורח של סגל, ויק אוחנה ג'אן, ג'הבי, אריק משעלי, בן-אל תבורי, אלמוג טבקה, בוסקילז, רון ביטון, סטטיק ונגה ארז.

## רקע והוצאה
זהו אלבומו הראשון של נשר מזה שבע שנים, לאחר האלבום הכפול "ראש העיינשטיין / אינלונימוס" שיצא במאי 2018, כולל שני דיסקים בני 12 רצועות כל אחד והופק ברובו על ידי עומרי 69 סגל. את האלבום הקליט נשר בישראל ובמיאמי, שם מתגורר סגל, שהפיק את האלבום. ב-18 בספטמבר 2024, פרסם נשר סרטון מאולפן ההקלטות במיאמי יחד עם סגל ובן-אל תבורי.

הסינגל הראשון מתוך האלבום, "ריחות של יום שישי", בהשתתפות אלמוג טבקה, יצא לאור ב-15 בדצמבר 2024. שבועיים לאחר מכן, בערב השנה האזרחית החדשה, חשף נשר את עטיפת האלבום בפוסט באינסטגרם. ב-9 בינואר, התארח נשר בהופעתו של סטטיק, אחד מאורחי האלבום, באקספו תל אביב, לאחר סכסוך ממושך בין השניים, וביצעו את שירם, "דוביגל", אשר בוצע במקור עם בן-אל תבורי. יומיים לאחר מכן, פורסם פודקאסט שלישי של הקומיקאי בן בן ברוך בו מתארח נשר, לקראת צאתו של האלבום יום למחרת.

## הרכב
האלבום כולל 13 רצועות. כלל השירים הופקו על ידי עומרי 69 סגל, שהפיק גם את מרבית השירים באלבומו הקודם של נשר, "ראש העיינשטיין / אינלונימוס" (2018), כאשר בהפקתם של מספר שירים השתתפו מפיקים נוספים: נדב חלילי ב"אדם", אינפיניטי ב"כוכבים" ואלעד שבת ב"יאללה טוב סבבה". ב-Time Out תל אביב תואר האלבום כ"אלבום הכי שאפתני" של נשר וכ"התבגרות מוזיקלית", ושיריו תוארו כ"חשופים והכנים בקריירה שלו".

השיר "דבר עם שמוצניק" עוסק בבנה של בת זוגו של נשר מנישואיה הקודמים ומתאר את ההיכרות והקשר ביניהם. "מואנה" עם בן-אל תבורי מתמקד בבת זוגו של נשר. "הקן שלי" מתמקד בילדיהם הביולוגיים. "זוז כמו אידיוט" הוא חידוש לשירו של ההרכב "האידיוטים" הנושא את אותו השם, בו היו חברים נשר, סגל, רון ביטון ואיזי, כאשר גרסה זו כוללת את כלל חברי ההרכב מלבד איזי. השיר "פאנצ'ים" עם סטטיק כולל התייחסויות לסכסוך המתוקשר של השניים, והוא כולל אינטרפולציה מתוך "טאפש", שירם המשותף של סגל, נשר וסטטיק מתוך אלבומו של סגל, "נלחם בשביל עצמי" (2012). הרצועה "קאט" עם נגה ארז, הסוגרת את האלבום, מרפררת באופן הומוריסטי לרצועה "Oh, Thank You" מאלבומה של ארז, *[[The Vandalist]]* (2024), בה נשר סוגר את האלבום עם המילה "קאט".

## רשימת רצועות

## קישורים חיצוניים

## הערות שוליים

קטגוריה:רון נשר
קטגוריה:אלבומים בעברית
קטגוריה:אלבומים שהופקו על ידי עומרי 69 סגל
קטגוריה:אלבומי חברת הפי"ל
כפר ברוך (יישוב קדום)

**כפר ברוך** הוא יישוב מהתקופה הביזנטית, שמקובל לזהותו עם הכפר המודרני בני נעים.

היישוב נזכר נזכר אצל הירונימוס בתור אחת מתחנות מסעה של פאולה הקדושה, ושוב בידי קירילוס מסקיתופוליס ככפר שבסמוך אליו הוקם מנזרים בימי אותימיוס (423) ובימי סווריאנוס, תלמידו של סבאס (סביבות 515). 

על פי אפיפניוס מסלמיס, במאה הרביעית היה אזור כפר ברוך כר פורה למינות גנוסטית ומניכאית.

הכותבים בני התקופה הביזנטית כתבו בלטינית וביוונית, ומכנים את הכפר בשמות "Caphar Baricha" ו"Καπαρβαρίχα", בהתאם.

במגילת הנחושת ובאיגרות בר כוכבא, שני מקורות עבריים מתקופה קודמת במקצת, עשוי להופיע שם מקום בשם "הברך". בשני המקומות פיענוחה של המילה אינו ודאי והקריאה "הברך" הוצעה רק בתור אפשרות משנית, אולם אם הקריאה נכונה, ייתכן כי הכוונה היא לאותו כפר.
## שם היישוב
שם היישוב נשתמר עד סמוך לימינו ביישוב כפר-בריכ, המוכר כיום בשם בני-נעים. אדוארד רובינסון הציע לראשונה את הזיהוי על סמך דמיון משמעות השמות ברוך ונעים, אך לא הזכיר וכנראה לא ידע כי בראשית התקופה הערבית היישוב נקרא השם 'כפר בריכ'. על השם הערבי הקדום עמדו החוקרים שאחריו, כגון גרן , אלט, אבי-יונה, ושוורץ. לגבי משמעות השם, ייתכן שהוא בא משמם של בני השבט הבדואי בני נעים שהתיישבו במקום; אולם אם כך הוא או אם לאו, ייתכן כי השם נמצא גם בזיקה לשם הקדום מבחינת משמעותם. אם אכן יש זיקה כזו הרי היא  דוגמה נוספת לתופעה של השתמרות השם הקדום על דרך התרגום, תופעה שצוינה בדרך כלל בספרות בעיקר בקשר לדן\ תל אל-קאדי, ובסימן שאלה לגבי מולדה\ ח' אל-וטן. צורת השם כפר X אופיינית לתקופה הרומית-ביזנטית (למשל כפר טוב, וכפר ביש) אך לא לפניה, ולפיכך ייתכן ששם היישוב בתקופת המקרא היה שונה, מה גם שבאתר שלפנינו נתקיים כנראה פער בין התקופות.

## הזיהוי
זיהויו של כפר ברוך מהתקופה הביזנטית באתר שבכפר בני נעים הוא אם כן ודאי, בעקבות השיקולים לעיל והממצא הארכאולוגי המתאים. לאור מערכת השיקולים בזיהוי יישובי ההר וספר המדבר אשר ברשימת ערי יהודה שבספר יהושע ט"ו (קבוצת הערים מספר 7), ולאור מיקום האתר, ייתכן שיש לזהותו גם עם גבעא\ה המקראית שבהר יהודה, למרות שאין זיקה בין השם המקראי לשם הביזנטי.

## הממצא הארכאולוגי
הכיסוי המאוחר והמודרני של הכפר צפוף במיוחד ומקשה על איתור מדויק והערכת שטח של האתר הקדום ועל מציאת חרסים, וייתכן כי תקופות שלמות חסרות או שייצוגן בממצא חלקי. תחת מגבלות אלה, שטחו המרבי של היישוב הקדום הוערך בהיקף של בערך 15 דונם. ראשית היישוב בתקופת הב"ק 1 (בערך 8 דונם), ולאחר פער יישובי ניכר הוא מתחדש בתקופת הברזל 2ב-ג (בערך 8 דונם). לאחר פער יישובי נוסף וארוך, נושב המקום החל מהתקופה הביזנטית (בערך 15 דונם) ולסירוגין עד ימינו. כיוון ששני סקרים ארכאולוגיים מדוקדקים לא העלו אף שבר מהתקופות שבין תקופת הברזל 2ב-ג לתקופה הביזנטית, הרי למרות חלקיות הממצא נראה שהאתר אכן היה נטוש אז. נתון זה עשוי לחזק את ההנחה ששמו הקדום של האתר אולי נשכח כליל ולא נשתמר, ובתקופה הביזנטית ניתן לו שם חדש.

## לקריאה נוספת

* אבי עופר, **הר-יהודה בתקופת המקרא** (עבודת דוקטור), אוניברסיטת ת"א, תשנ"ג (1993), חלק 3, עמ' 29–30, 52–53
* Magen, Y. and Kagan, E. D., "296. Bani Na'im", in: *Christians and Christianity II* *– Corpus of Christian Sites in Judea*, Jerusalem, 2012: 207–208

## הערות שוליים

קטגוריה:קהילות ויישובים יהודיים בארץ ישראל בתקופה הביזנטית
שהם שיינר

**שהם שיינר** הוא שחקן ישראלי. זוכה פרס שחקן ראשי בפרס הבמה לילדים ונוער (2024).

## ביוגרפיה
שיינר נולד וגדל במבשרת ציון בן זקונים להורים חוזרים בשאלה, שעלו מגרמניה והונגריה בסוף שנות ה-50. רקד בלהקת "מחולה" והופיע איתה בטקס הדלקת המשואות ובפסטיבל המחולות בכרמיאל ופסטיבלים ברחבי העולם. בצבא שירת בגרעין התיאטרון בנח"ל, בניהולה של נולה צ'לטון. באותה העת יצא מהארון כהומו. בוגר מגמת משחק בסטודיו של יורם לוינשטיין ועם סיום לימודיו משנת 2012 החל להופיע בתיאטרון הקאמרי. נוסף לכך, שיחק גם בתיאטרון הילדים ה"מדיטק", בתיאטרון אורנה פורת לילדים ולנוער ובתיאטרון הנפש. בתיאטרון תמונע השתתף בהצגות "According To Law" ו"לחם שחור ובננות".

בשנת 2014 שיחק בהצגה של "גורודיש" מאת הלל מיטלפונקט וזכה לביקורות מצוינות על משחקו: "כמו-כן, יש לציין על משחק משובח את שהם שיינר, אבי טרמין, עידו מוסרי."

בשנת 2019 שיחק שלל תפקידים בהצגה "אניהו" המבוססת על סיפורו של אתגר קרת וזכה לביקורות: "כריזמטי וחיינני" ו"גולת הכותרת: שוהם שיינר בשלל תפקידים שונים כמו עץ או מזרקה גונב את ההצגה, הוא קורע מצחוק בכל שנייה שלו על הבמה... באמת אתה גאון" באותה שנה שיחק את השריף באסטר בהצגה "מיזרי" וזכה לביקורות נלהבות: "תפקיד קטנטן שבקטנטנים, מבליט את הלקויות בתפקידים הראשיים. שהם שיינר משחק טמבל שימושי שהוא יותר דחליל משריף. זהו תפקיד קטן אבל שלם שכתוב, מאופיין ומבוצע נהדר."

בינואר 2023 שיחק את לואיס איירונסון בהצגה "מלאכים באמריקה", שזכתה לביקורות מעולות. ועליו נכתב: "שהם שיינר מייצר את כל האנטגוניזם שהוא אמור לייצר בתור לואיס, בן הזוג שנוטש את פריור לאחר שהוא מגלה שחלה." "שהם שיינר משחק באורח טוב מאוד את לואיס איירונסון. יש לו יכולת משחק מאוד מוצלחת."

## בטלוויזיה
* 2017 - צומת מילר, ד"ר בלקין, קשת
* 2021 - Hit and run (פגע וברח), ד"ר מנדל, נטפליקס
* 2021 - מלכות, אביתר לוי, הוט
* 2023 - לבד בבית, ד"ר עירד, כאן חינוכית

## בתיאטרון
* קזבלן - השוטר מזרחי
* מקבת'
* דונה פלור נשואה לשניים
* סיגל
* הפושעים החדשים
* גורודיש
* עוץ לי גוץ לי - בתפקיד שר הארמון/המלך
* הרטיטי את לבי
* גם הוא באצילים
* מצחיקונת
* שורת המקהלה
* אניהו - שלל תפקידים
* תיקון
* אותלו
* מתאבל ללא קץ
* גרושים
* גאון בכלוב - יונתן האוטיסט
* גדר חיה
* לילה בפריז
* הנכד
* בעיניין שלי
* אדיפוס - קראון
* מיזרי - השריף
* החבדניקים - ניסים
* מלאכים באמריקה - לואיס איירונסון. מאת טוני קושנר בבימויו של גלעד קמחי

## בקולונוע
* 2017 - אלואטה, בתפקיד עידו פויירשטיין
* 2018 - בוקר טוב גן עדן, סרט קצר של רון גולדין
* 2022 - אבודים בשטחים, בתפקיד משה

## פרסים
* 2024 - בהצגה "שחקי אותה נעה" - זכה בפרס שחקן בתפקיד ראשי בפרס הבמה לילדים ונוער
* זוכה קרן שרת
* מלגה על שם אהוד מנור
* קרן שוש אביגל
* קרן שוסהיים
* פרס ראש עיריית תל אביב

## קישורים חיצוניים

* שהם שיינר, באתר אישים
* שהם שיינר, אתר איילה ברק
* 

## הערות שוליים

קטגוריה:שחקנים ישראלים
קטגוריה:שחקני התיאטרון הקאמרי
סאבה גוגליצ'ידזה

**סָאבָּה גּוֹגוֹלִיצִ'ידזֶה** (בגאורגית: **საბა გოგლიჩიძე**; נולד ב-25 ביוני 2004 בכותאיסי שבגאורגיה) הוא כדורגלן גאורגי המשחק בעמדת הבלם בקבוצת ווטפורד ובנבחרת גאורגיה.

## קריירת מועדונים
גוגליצ'ידזה, יליד כותאיסי שבגאורגיה, גדל במחלקת הנוער של טורפדו כותאיסי, ובשנת 2021 החל לשחק בקבוצה הבוגרת של המועדון במסגרת ליגת העל הגאורגית. בסך הכל ערך 30 הופעות ליגה במדי המועדון, וזכה עם המועדון בגביע הגאורגי, אף על פי שלא שיחק במשחק הגמר.

ב-6 בינואר 2024 חתם גוגליצ'ידזה באמפולי מהסרייה א'. ב-31 באוגוסט ערך את הופעת הבכורה שלו במועדון, בתיקו 1-1 נגד בולוניה 1909 במסגרת המחזור השלישי בליגה לעונת 2024/2025.

ב-5 באוגוסט 2025 חתם ל-5 שנים באודינזה.  ב-2 בפברואר 2026 הושאל לווטפורד עד לסוף העונה.

## קריירה בינלאומית
ב-7 בספטמבר 2024 ערך גוגליצ'ידזה את הופעת הבכורה שלו בנבחרת גאורגיה, בניצחון 1–4 על נבחרת צ'כיה במסגרת ליגת האומות 2024/2025.

## תארים
;טורפדו כותאיסי
* הגביע הגאורגי (1): 2022

## קישורים חיצוניים

## הערות שוליים

קטגוריה:כדורגלנים גאורגים
קטגוריה:בלמי כדורגל גאורגים
קטגוריה:כדורגלני טורפדו כותאיסי
קטגוריה:כדורגלני אמפולי
קטגוריה:כדורגלני נבחרת גאורגיה
קטגוריה:כדורגלני אודינזה
קטגוריה:כדורגלני ווטפורד
קטגוריה:גאורגים שנולדו ב-2004
מרקו רגז'ה

**מרקו רגז'ה** (בלטבית: **Marko Regža**; נולד ב-20 בינואר 1999 בריגה שבלטביה) הוא כדורגלן לטבי המשחק בעמדת החלוץ בקבוצת ריגה מליגת העל הלטבית ובנבחרת לטביה.

## קריירת מועדונים
רגז'ה גדל במחלקת הנוער של SK באביטה בלטביה, ובגיל 11 עבר עם משפחתו לגרמניה ושיחק במחלקות הנוער של פורטונה דיסלדורף ושאלקה 04. בגיל 15, בשל פציעה, נאלץ לחזור ללטביה.

הוא החל את הקריירה המקצוענית שלו בקבוצות ריגה פוטבולה סקולה, סופר נובה ודאוגבפילס מליגת העל הלטבית וליגת המשנה הלטבית.

ב-18 בינואר 2023 חתם בריגה מליגת העל הלטבית. בעונת  סיים כמלך השערים של הליגה עם 19 שערים ב-34 הופעות ליגה, ובעונת  הוסיף 18 שערים ב-33 הופעות ליגה.

## קריירה בינלאומית
ב-16 ביוני 2023 ערך רגז'ה את הופעת הבכורה שלו בנבחרת לטביה, בהפסד 3-2 לנבחרת טורקיה במסגרת מוקדמות יורו 2024.

## תארים
;ריגה פוטבולה סקולה
* אליפות לטביה (1): 2021
* הגביע הלטבי (1): 2021

;ריגה
* הגביע הלטבי (1): 2023
* הסופר קאפ הלטבי (1): 2024

## קישורים חיצוניים

## הערות שוליים

קטגוריה:כדורגלנים לטבים
קטגוריה:חלוצי כדורגל לטבים
קטגוריה:כדורגלני ריגה
קטגוריה:כדורגלני נבחרת לטביה
קטגוריה:לטבים שנולדו ב-1999
יעל גורפינקל

**יעל גורפינקל** (נולדה ב-1937?) היא קדרית ישראלית.

יעל גורפינקל נולדה בעין ורד להורים שהיגרו מגרמניה. אביה היה כוורן ובעל נגריה. בהיותה בת שמונה עקרה המשפחה לתל אביב. בנעוריה למדה כשנה קדרות אצל אמנית שהגיע מפורטוגל ופיסול במכון אבני. ואמנות אצל יחזקאל שטרייכמן. בנוף, למדה אצל הקדר מיקי קריזלר.

בשנת 1960 פתחה סטודיו עצמאי לקרמיקה. בשנת 1963 פתחה גלריה לקרמיקה ברחוב דיזנגוף 193 בתל אביב-יפו, בקרבת בית הקולנוע "ארמון דוד".

עבודותיה של גורפינקל אימצו בתחילה היו הכלים מעוטרים בזיגוג פנימי ובחיפוי של אנגוב בצבע כחול או חום בשרפה נמוכה. בהדרגה עברה לכלים בשרפה גבוהה, כשהיא משתמשת בעיטור אנגוב במכחול. עיטור זה כלל מוטיבים ובהם שריגים פשוטים, עלי תלתן, ודימויים צמחיים אחרים. רבים מהם בהשפעת ממצאים ארכאולוגים, ובהם גם ממצאים אליהם נחשפה במוזיאון רוקפלר.

בשנות ה-70 והשמונים של המאה ה-20 עסקה בייצור קרמיקה שימושית בסגנון זה בסטודיו ביפו העתיקה. היא עבדה בחומר אחיד שהוכן לה בבית חרושת בנתניה. בשל הינסיון להוזיל את מחיר הפריטים אימצה מבחר של כ-16 דגמים, אותם ייצרה בכמויות גדולות. אלו לא הצריכו תוספות מיוחדות, או סגנון של הצד האחורי של הכלי ("צד שני")

בשנת 1989 בקירוב עזבה את הסטודיו ביפו, שהפך לסטודיו וחנות קואופרטיבית למספר אמנים.
## לקריאה נוספת
*אריאלה שיפרוני, בתי מלאכה יצרניים, **קדרות**, עלון מס' 11, אפריל 1986, בייחוד עמ' 3–5
## קישורים חיצוניים
*
*
*
*
*יעל גורפינקל באוסף נזר לקרמיקה אמנותית ישראלית

## הערות שוליים

קטגוריה:אמני קרמיקה ישראלים
קטגוריה:אמניות קרמיקה ישראליות
קטגוריה:עין ורד: אישים
סוורה ניפאן

**סוורה האלסת' ניפאן** (בנורווגית: **Sverre Halseth Nypan**; נולד ב-19 בדצמבר 2006 בטרונדהיים שבנורווגיה) הוא כדורגלן נורווגי המשחק בעמדת הקשר במנצ'סטר סיטי מהפרמייר ליג.

## קריירת מועדונים
ניפאן נולד בטרונדהיים שבנורווגיה, וגדל במחלקת הנוער של נארדו המקומית.

בשנת 2020 הצטרף למחלקת הנוער של רוזנבורג, ובשנת 2021 החל לשחק בקבוצת המילואים של המועדון. בינואר 2022 חתם על חוזה מקצועני ראשון במועדון, ומספר חודשים לאחר מכן חתם על חוזה חדש במועדון, הצטרף לקבוצה הראשונה, והחל לשחק עמה במסגרת ליגת העל הנורווגית.

ב-17 ביולי 2025 חתם ל-5 שנים במנצ'סטר סיטי מהפרמייר ליג תמורת 12 וחצי מיליון אירו.

ב-19 באוגוסט הושאל לעונה אחת למידלסברו. ב-31 בינואר הופסקה השאלתו והוא חזר לסיטי.

## קישורים חיצוניים

## הערות שוליים

קטגוריה:כדורגלנים נורווגים
קטגוריה:קשרי כדורגל נורווגים
קטגוריה:כדורגלני רוזנבורג
קטגוריה:כדורגלני מנצ'סטר סיטי
קטגוריה:כדורגלני מידלסברו
קטגוריה:נורווגים שנולדו ב-2006
אגיל סלוויק

**אגיל סלוויק** (בנורווגית: **Egil Selvik**; נולד ב-30 ביולי 1997 בסאנס שבנורווגיה) הוא כדורגלן נורווגי המשחק בעמדת השוער בקבוצת ווטפורד ובנבחרת נורווגיה.

## קריירת מועדונים
סלוויק גדל במחלקות הנוער של גנדאל IF סאנס אולף, ובשנת 2017 החל לשחק בקבוצה הבוגרת של סאנס אולף במסגרת ליגת המשנה הנורווגית. בהמשך הושאל לנסט-סוטרה מליגת המשנה הנורווגית.

ב-9 בפברואר 2019 חתם סלוויק באוד גרינלנד מליגת העל הנורווגית, אך שיחק בעיקר בקבוצת המילואים של המועדון, וערך הופעת ליגה אחת בלבד במדי הקבוצה הראשונה של המועדון.

ב-15 בינואר 2021 חתם סלוויק בהוגסונד מליגת העל הנורווגית. הוא שיחק במועדון במשך ארבע עונות, בהן ערך 117 הופעות ליגה.

ב-10 בינואר 2025 חתם באודינזה מהסרייה א'. שלושה שבועות לאחר מכן חתם בווטפורד.

## קריירה בינלאומית
ב-7 בספטמבר 2023 ערך סלוויק את הופעת הבכורה שלו בנבחרת נורווגיה, בניצחון 6-0 על נבחרת ירדן במשחק ידידות.

## קישורים חיצוניים

## הערות שוליים

קטגוריה:כדורגלנים נורווגים
קטגוריה:שוערי כדורגל נורווגים
קטגוריה:כדורגלני סאנס אולף
קטגוריה:כדורגלני אוד גרינלנד
קטגוריה:כדורגלני אודינזה
קטגוריה:כדורגלני ווטפורד
קטגוריה:כדורגלני נבחרת נורווגיה
קטגוריה:ספורטאים זרים באיטליה
קטגוריה:ספורטאים נורווגים באנגליה
קטגוריה:נורווגים שנולדו ב-1997
קורט אלכסנדר

**קורט אלכסנדר** (באנגלית: **Kurt Alexander**; נולד ב- 8 בספטמבר 1969), הידוע גם בשם הבמה שלו "ביג בוי" ("**Big Boy**"), הוא שדרן רדיו אמריקאי. משנת 1997 הוא הנחה את תוכנית הבוקר בתחנת , המשדרת מלוס אנג'לס, עד שעבר בפברואר 2015 לתחנת . שם הבמה שלו נובע מגודלו העצום בעבר, אותו שינה באמצעות ניתוח החלפת תריסריון ב-2003, מה שהוביל לירידה חדה במשקלו (למעלה מ-250 פאונד). הוא מוכר תרבותית כדמות בולטת ברדיו העירוני בלוס אנג'לס.

בספטמבר 2021 זכה אלכסנדר בכוכב הרדיו בשדרת הכוכבים של הוליווד.

הוא נשוי לוורוניקה והשניים הורים לבן ולבת.

## קישורים חיצוניים

## הערות שוליים

קטגוריה:שדרני רדיו וטלוויזיה אמריקאים
קטגוריה:אישים שהונצחו בשדרת הכוכבים של הוליווד: רדיו
קטגוריה:אמריקאים שנולדו ב-1969
אל חאג'י מאליק דיוף

**אל חאג'י מאליק דיוף** (בצרפתית: **El Hadji Malick Diouf**; נולד ב-28 בדצמבר 2004 בזיגינשור שבסנגל) הוא כדורגלן סנגלי המשחק בעמדת הקשר בקבוצת וסטהאם יונייטד ובנבחרת סנגל.

## קריירת מועדונים
דיוף גדל באקדמיית מוואדה ואדה בסנגל. ב-21 בפברואר 2023 חתם בטרומסה מליגת העל הנורווגית, ובסך הכל ערך 15 הופעות ליגה במדי המועדון, בהן הבקיע שני שערים.

ב-11 בינואר 2024 חתם על חוזה לארבע שנים וחצי בסלביה פראג מליגת העל הצ'כית.

ב-15 ביולי 2025 חתם בוסטהאם יונייטד מהפרמייר ליג תמורת 22 מיליון אירו.

## קריירה בינלאומית
ב-9 בספטמבר 2024 ערך דיוף את הופעת הבכורה שלו בנבחרת סנגל, בניצחון 1-0 על נבחרת בורונדי במסגרת מוקדמות גביע אפריקה לאומות 2025.

## תארים
'''נבחרת סנגל''':

גביע אפריקה לאומות: 2025

## קישורים חיצוניים

## הערות שוליים

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:כדורגלני טרומסה
קטגוריה:כדורגלני סלביה פראג
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2025
קטגוריה:כדורגלני וסטהאם יונייטד
קטגוריה:סנגלים שנולדו ב-2004
סם דליץ'

**סם דליץ**' (באנגלית: **Sam Delich**) הוא שחקן אוסטרלי.

## ביוגרפיה
דליץ' נולד בפרת', אוסטרליה המערבית והוא ממוצא קרואטי והולנדי.

הוא למד משחק באקדמיה לאמנויות הבמה של אוסטרליה המערבית (אנ') (WAAPA), באוניברסיטת אדית קוון (אנ') והיה בין עשרת המועמדים הסופיים למלגת הית' לדג'ר היוקרתית בשנת 2017.

בשנת 2018 הופיע דליץ' בסדרה "Mr Inbetween". שנה לאחר מגן התארח בפרק בסדרה קרוב רחוק".

ב-2022 הופיע בסרט המדע הבדיוני של נטפליקס, "ראש העכביש" לצד כריס המסוורת' ומיילס טלר. בהמשך לוהק לסדרת הטלוויזיה "Last Days of the Space Age".

ב-2024 גילם את דמותו של ריץ' פטראקיס בסדרת הטלוויזיה "טריטוריה" (אנ') בהפקת נטפליקס.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:בוגרי אוניברסיטת אדית קוון
קטגוריה:אוסטרלים ממוצא קרואטי
קטגוריה:אוסטרלים שנולדו ב-1979
1992 בספרות

בערך זה מצוינים אירועים בולטים שהתרחשו במהלך שנת 1992 ונוגעים לתחום הספרות.

## אירועים בולטים

* יולי – מפורסם בארצות הברית הספר הראשון בסדרת ספרי האימה לילדים "צמרמורת" מאת רוברט לורנס סטיין.
* מדונה מפרסמת את ספר הצילומים השערורייתי "סקס"

## ספרים חדשים נבחרים

### סיפורת
* פול אוסטר – לוויתן
* פאולו קואלו – הוולקירים
* איאן מקיואן – כלבים שחורים
* מייקל אונדאצ'י – הפצוע האנגלי
* טרי פראצ'ט – Lords and Ladies
* טרי פראצ'ט – אלים קטנים
* רוברט ג'יימס וולר – הגשרים של מחוז מדיסון
* קוני ויליס – ספר יום הדין
* ארווין יאלום – כשניטשה בכה

### ילדים וצעירים
* מרכוס פיסטר – דג הקשת

### ספרי עיון
* ג'ון גריי – גברים ממאדים ונשים מנוגה
* ניק הורנבי – קדחת המגרש
* גארי צ'פמן – חמש שפות לאהבה
* מדונה – סקס

## נולדו
* 30 באוקטובר – אדואר לואיס, סופר צרפתי

## נפטרו
170px|ממוזער|אייזק אסימוב
* 10 בפברואר – אלכס היילי, סופר אפרו-אמריקאי (נולד ב-1921)
* 16 בפברואר – אנג'לה קרטר, סופרת בריטית (נולדה ב-1940)
* 6 באפריל – אייזק אסימוב, סופר מדע בדיוני אמריקאי (נולד ב-1920)
* 21 באפריל – ואינו לינה, סופרת פיני (נולד ב-1920)
* 23 ביולי – רוברט לידל, ביוגרף, סופר, ומשורר אנגלי (נולד ב-1908)
* 29 באוגוסט – מרי נורטון, סופרת ילדים בריטית (נולדה ב-1903)
* 5 בספטמבר – פריץ לייבר, סופר פנטזיה ומדע בדיוני אמריקאי (נולד ב-1910)
* 7 בנובמבר – ריצ'רד ייטס, סופר אמריקאי (נולד ב-1926)
* 17 בנובמבר – אודרי לורד, סופרת, משוררת ופעילה חברתית פמיניסטית ולסבית, אמריקאית מהקריביים (נולדה ב-1934)

## פרסים
* פרס נובל לספרות: דרק וולקוט
* פרס בוקר: מייקל אונדאצ'י, "הפצוע האנגלי" ובארי אנסוורת', "Sacred Hunger"

## קישורים חיצוניים

*
קטגוריה:שנים בספרות - המאה ה-20
קטגוריה:1992
חמזה איכמאן

**חמזה איכמאן** (בערבית: **حمزة إكمان**, בתעתיק מדויק: **חמזה אכמאן**; נולד ב-2 בנובמבר 2002 בתמארה שבמרוקו) הוא כדורגלן מרוקאי המשחק בעמדת החלוץ בקבוצת ליל מליגת העל הצרפתית.

## קריירת מועדונים
איכמאן גדל במחלקת הנוער של איי.אס. פאר, ובשנת 2020 החל לשחק בקבוצה הבוגרת של המועדון במסגרת ליגת העל המרוקאית. הוא ערך 45 הופעות ליגה במדי המועדון, בהן הבקיע 13 שערים, וזכה עם המועדון באליפות מרוקו ובגביע המרוקאי.

ב-5 ביולי 2024 חתם איכמאן על חוזה לחמש שנים בגלאזגו ריינג'רס מליגת העל הסקוטית. בעונת הבכורה שלו בריינג'רס כבש איכמאן 16 שערים ב-46 הופעות בכל המסגרות.

ב-29 באוגוסט 2025, חתם איכמאן על חוזה ל-5 שנים בליל מהליג 1 ששילמה תמורתו לריינג'רס 11.5 מיליון אירו. יום לאחר מכן ערך בכורה בליל וכבש צמד בניצחון 7–1 על לוריאן במסגרת המחזור השלישי בעונת 2025/2026 בליג 1.

## קריירה בין-לאומית
איכמאן נכלל בסגל נבחרת מרוקו עד גיל 23 לטורניר גביע אפריקה לאומות עד גיל 23 בשנת 2023, וערך שלוש הופעות בטורניר, בו זכתה נבחרתו.

## תארים
;איי.אס. פאר
* אליפות מרוקו (1): 2022/2023
* הגביע המרוקאי (1): 2020/2021

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:חלוצי כדורגל מרוקאים
קטגוריה:כדורגלני גלאזגו ריינג'רס
קטגוריה:כדורגלני ליל
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2025
קטגוריה:מרוקאים שנולדו ב-2002
קצפר טרלובסקי

**קצפר טרלובסקי** (בפולנית: **Kacper Trelowski**; נולד ב-19 באוגוסט 2003 בצ'נסטוחובה שבפולין) הוא כדורגלן פולני המשחק בעמדת השוער בקבוצת ראקוב צ'נסטוחובה מליגת העל הפולנית.

## קריירת מועדונים
טרלובסקי גדל במחלקות הנוער של אייאקס צ'נסטוחובה, APN צ'נסטוחובה וראקוב צ'נסטוחובה. ב-16 בפברואר 2021 הושאל לסוקול אוסטרודה מליגת המשנה הפולנית עד לתום עונת , ובסך הכל ערך 11 הופעות ליגה במהלך תקופת ההשאלה.

בעונות  ו- שימש כשוער מחליף עבור ראקוב צ'נסטוחובה במסגרת ליגת העל הפולנית, ובשתי עונות אלו ערך בסך הכל 13 הופעות ליגה, והוסיף 11 הופעות בגביע הפולני ושלוש הופעות במוקדמות הקונפרנס ליג.

ב-28 באוגוסט 2023 הושאל טרלובסקי לשלונסק ורוצלב מליגת העל הפולנית. הוא שימש כשוער מחליף עבור המועדון, וערך הופעת ליגה אחת בלבד.

בעונת  החל טרלובסקי לשמש כשוער הראשון של ראקוב צ'נסטוחובה.

## קריירה בינלאומית
בחודש אוקטובר 2024 זומן טרלובסקי לראשונה לסגל נבחרת פולין, במקומו של ברתלומיאיי דרגובסקי הפצוע, לקראת משחקי ליגת האומות 2024/2025 נגד נבחרות פורטוגל וקרואטיה.

## תארים
;ראקוב צ'נסטוחובה
* אליפות פולין (1): 2022/2023
* הגביע הפולני (1): 2021/2022
* הסופר קאפ הפולני (2): 2021, 2022

## קישורים חיצוניים

קטגוריה:כדורגלנים פולנים
קטגוריה:שוערי כדורגל פולנים
קטגוריה:כדורגלני ראקוב צ'נסטוחובה
קטגוריה:כדורגלני שלונסק ורוצלב
קטגוריה:פולנים שנולדו ב-2003
יער סווינלי

**יער סווינלי** (באנגלית: **Swinley Forest**) הוא שטח יער נרחב בבעלות הכתר הבריטי, המנוהל על ידי רשות היערות של אנגליה. היער משתרע ברובו בתחומי המועצות המקומיות וינדלשאם שבמחוז סארי, ווינקפילד וקראות'ורן שבמחוז ברקשייר, אנגליה.

## שטח ומיקום
היער, הממוקם מדרום-מערב לפארק וינדזור הגדול, משתרע מהעיר בראקנל בצפון ועד פארק באגשוט בדרום. שטחו משתרע על פני כ-2,600 אקר (11 קמ"ר) של אדמות מיוערות על גבעות מתונות. אף שכיום היער מורכב ברובו מנטיעות מודרניות של אורן סקוטי, בעבר היה חלק מיער וינדזור ההיסטורי.

## היסטוריה
פארק סווינלי הקיף בעבר את בקתת סווינלי, שבה החזיק המלך את כלבי הציד המלכותיים בתקופה הג'ורג'יאנית. האזור היווה את מרכזו של מחוז סווינלי, שהיה תת-מחוז של יער וינדזור. במאה ה-18 נבנו ברחבי היער ביצורי עפר שנועדו לאימונים צבאיים לקראת מלחמות נפוליאון.

## פעילויות פנאי ואטרקציות
היער מציע מסלולי רכיבת אופני הרים מהמובילים בדרום-מזרח אנגליה. במתחם פועל מרכז המבקרים "Look Out Discovery Centre" המציע תערוכות מדע אינטראקטיביות ומרכז טבע. בשטח היער נמצא מבצר מתקופת הברזל הידוע בשם "מחנה קיסר", והוא המבצר היחיד מסוגו במזרח ברקשייר. בשנת 2007 נפתח במקום מתקן הרפתקאות "Go Ape" המציע פעילויות טיפוס וגשרי חבלים בצמרות העצים.

## מעמד ושימור
חלקים נרחבים מהיער מוגדרים כאתר בעל חשיבות מדעית מיוחדת (SSSI). היער מהווה חלק מאזור ההגנה המיוחד של אגן התמזה בשל נוכחותם של מיני ציפורים נדירות המקננות על הקרקע, ביניהן עפרוני עץ, סבכי דרטפורד וחרגולן האירופי. באזור מצויים גם שטחי ביצה בהם חיים זוחלים וצמחי ביצה כדוגמת כותנה עשבונית.

## קישורים חיצוניים

קטגוריה:אנגליה: יערות
קטגוריה:המלוכה הבריטית
קוטג' אדלייד

**קוטג' אדלייד** (באנגלית: **Adelaide Cottage**), שנקרא בעבר "אחוזת אדלייד" (Adelaide Lodge), הוא בית מגורים הממוקם בפארק וינדזור, מזרחית לטירת וינדזור שבברקשייר, אנגליה. הבית נבנה בשנת 1831 עבור המלכה אדלייד, וכיום משמש כמעון העיקרי של הנסיך והנסיכה מוויילס.

## עיצוב
הבית משלב חומרי בנייה מ"רויאל לודג'" של האדריכל ג'ון נאש שבפארק הגדול של וינדזור. בעת הקמתו ב-1831, הוא תואר כ"אלגנטי בצניעותו" וכלל שני חדרי אירוח, חדר התבודדות למלכה, חדר למשרתים, וכן ריהוט מהאחוזה המלכותית הקודמת ואח שיש בסגנון רג'נסי יווני-מצרי.

כיום הבית כולל ארבעה חדרי שינה. תקרת חדר השינה הראשי מעוטרת באלמנטים דקורטיביים, כולל דולפינים וחבלים מוזהבים, שהועברו מהיאכטה המלכותית לשעבר "רויאל ג'ורג'". הבית מוגדר כמבנה לשימור בדרגה II* ברשימת המורשת הלאומית של אנגליה מאז אוקטובר 1975.

## היסטוריה
בשנת 1831, תחת פיקוחו של האדריכל ג'פרי ויאטוויל, נבנה הבית בסגנון הציורי עבור המלכה אדלייד. המלכה ויקטוריה נהגה לבקר בבית לארוחות בוקר ותה.

קפטן קבוצה פיטר טאונסנד, שלישו של המלך ג'ורג' השישי, קיבל את הנכס ב-1944. טאונסנד תיאר את הבית כ"מקרר" עם שני רדיאטורים בלבד. סיימון רודס, בנה של מרגרט רודס בת דודתה של המלכה אליזבת השנייה, התגורר בבית בעבר. שיפוצים משמעותיים נערכו ב-2015, תוך שמירה על הארכיטקטורה ההיסטורית.

בקיץ 2022 הפך בית אדלייד למעונם של ויליאם, נסיך ויילס, וקתרין, נסיכת ויילס, וילדיהם הנסיך הנסיך ג'ורג' מוויילס, הנסיכה שרלוט והנסיך לואי. המשפחה משלמת שכר דירה בשווי שוק.

## קישורים חיצוניים

## הערות שוליים

קטגוריה:הממלכה המאוחדת: ארמונות מלכותיים
קטגוריה:ברקשייר
קטגוריה:המתחם המלכותי בווינדזור
1989 בספרות

בערך זה מצוינים אירועים בולטים שהתרחשו במהלך שנת 1989 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* טום קלנסי – סכנה ברורה ומיידית
* אומברטו אקו – המטוטלת של פוקו
* לאורה אסקיבל – כמו מים לשוקולדה
* קן פולט – עמודי תבל
* פרדריק פורסיית' – המתווך
* קאזואו אישיגורו – שארית היום
* סטיבן קינג – החצי האפל
* טרי פראצ'ט – שומרים! שומרים!
* דן סימונס – הקאנטוס של היפריון
* אייזק אסימוב – נמסיס

### ספרי ילדים ונוער
* דייוויד מק-קי – בנצי

### ספרי עיון
* סטיבן קובי – 7 ההרגלים של אנשים אפקטיביים במיוחד

## נפטרו
* 3 בפברואר – ג'ון קסאווטס, שחקן, במאי וסופר אמריקאי (נולד ב-1929)
* 12 בפברואר – תומאס ברנהרד, סופר אוסטרי (נולד ב-1931)
* 14 במרץ – אדוארד אבי, סופר אמריקאי (נולד ב-1927)
* 19 באפריל – דפנה דה מוריאה, סופרת בריטית (נולדה ב-1907)
* 23 באוגוסט – רונאלד לאינג, פסיכיאטר וסופר סקוטי (נולד ב-1927)
* 26 באוגוסט – אירווינג סטון, סופר אמריקאי (נולד ב-1903)
* 4 בספטמבר – ז'ורז' סימנון, סופר בלגי (נולד ב-1903)
* 4 בספטמבר – סר רונלד סיים, היסטוריון ניו זילנדי (נולד ב-1903)
* 15 בספטמבר – רוברט פן וורן, משורר וסופר אמריקאי (נולד ב-1905)
* 13 באוקטובר – צ'זארה זאוואטיני, סופר איטלקי (נולד ב-1902)
* 22 בדצמבר – סמואל בקט, במאי תיאטרון, מחזאי, סופר, משורר ומתרגם אירי (נולד ב-1906)

## פרסים
* פרס נובל לספרות : קמילו חוסה סלה
* פרס בוקר: קאזואו אישיגורו – שאריות היום

## קישורים חיצוניים

*
המלכה ויקטוריה רוכבת החוצה

**המלכה ויקטוריה רוכבת החוצה** הוא ציור משנת 1840 של האמן הבריטי פרנסיס גרנט. הוא מתאר את המלכה ויקטוריה רוכבת על סוסה קומוס בפארק וינדזור הגדול. לצידה ראש הממשלה לורד מלבורן בזמן שכלביה דאש ואיסלי רצים מלפנים. רוכב מאחוריה לורד קוניינגהם הלורד צ'מברלין, אשר מרים את כובעו. מתחת לקשת הגותית משמאל נמצאים ג'ורג' בינג, לורד אוקסברידג' וג'ורג ' אוגוסטוס קוונטין. ניתן לראות את טירת וינדזור מרחוק.

גרנט עשה את שמו באמצעות ציורי סצנות ציד וסצנות ספורט אחרות, לפני שפנה להתמחות בציורי דיוקנאות. בשנת 1866 הוא נבחר לנשיא האקדמיה המלכותית לאמנויות. הציור הוזמן על ידי ויקטוריה, כנראה לפי הצעתו של מלבורן. כיום הוא נמצא באוסף המלכותי.

## הערות שוליים

קטגוריה:טירת וינדזור
קטגוריה:ציורים מהמאה ה-19
קטגוריה:הנצחת המלכה ויקטוריה
קטגוריה:ציורים באוסף המלכותי של הממלכה המאוחדת
קטגוריה:דיוקנאות של משפחת המלוכה הבריטית
קטגוריה:המלכה ויקטוריה בציורים
אתר לזכר האזרחים חללי פעולות האיבה

**אתר לזכר האזרחים חללי פעולות האיבה**, המכונה גם **אתר לעד**, הוא אתר אינטרנט ציבורי, המוקדש להנצחת אזרחי מדינת ישראל שנהרגו בפעולות איבה. האתר מנציח גם את היהודים תושבי ארץ ישראל, שנהרגו בפעולות איבה בתקופת טרום המדינה (משנת 1851 ואילך).

## האתר
האתר הוקם על ידי המוסד לביטוח לאומי, המופקד בישראל על הטיפול בנפגעי פעולות איבה ועל הנצחת אלו מהם שנהרגו. האתר משותף למוסד ולמשרד העבודה.

האתר מכיל מידע אישי על החללים ומהווה את המקבילה האזרחית של אתר יזכור, המנציח את חללי מערכות ישראל, כלומר מי שניספו בתפקיד צבאי או ביטחוני. בסך הכל מכיל האתר מידע על כ-4,900 אזרחים חללי פעולות האיבה, שכ-1,000 מהם נהרגו בתקופה שלפני מועד הקמת המדינה (14 במאי 1948).

האתר מהווה למעשה השלמה לאנדרטת חללי פעולות האיבה והטרור בישראל, הניצבת בהר הרצל שבירושלים, שבה מונצחים שמות כולם.

לאחר פרוץ מלחמת חרבות ברזל הוסף לאתר קישור ישיר לדף המרכז את שמות האזרחים חללי המלחמה, לרבות חללי טבח שבעה באוקטובר.

## המידע באתר
המידע המובא באתר אודות כל חלל כלול בדף נפרד והוא:
* סיפור החיים, על פי מבנה אחיד
* פרטי המגורים, המשפחה והשארים
* פרטי אירוע המוות - מועדו, מקומו ונסיבותיו
* פרטי הקבורה ומקומה
* פרטי ההנצחה הציבורית והפרטית
* תמונות של החלל ושל מצבתו ותמונות זיכרון נוספות, ככל שיש כאלה.

המידע נאסף ונכתב על ידי מערכת האתר בשיתוף עם משפחות החללים ובאישורן.

האתר מאפשר הדלקה של נר זיכרון וירטואלי לכל חלל ושיתוף של המידע אודותיו באתר פייסבוק.

## החיפוש באתר
מנגנון החיפוש באתר מאפשר חיפוש פשוט אחרי חלל (לפי שם פרטי או משפחה) או חיפוש מורחב.

החיפוש המורחב באתר מאפשר איתור של חלל על פי הפרטים הבאים:
* שמות הוריו ומקום מגוריו
* תאריך עברי או אזרחי של המוות
* רשימות סגורות של מקומות האירועים של המוות, של תקופות האירועים ושל מקומות הקבורה של החללים.

החיפוש באתר מספק לגולש רשימות של חללים לפי חתך החיפוש שהתבקש. ברשימות מוצגות תמציות של פרטיהם, לרבות מועד ומקום המוות והגיל בעת הנפילה, וקישור למעבר לדף המכיל את המידע המלא אודות כל חלל.

## מידע נוסף באתר
האתר מכיל מידע אודות ההנצחה באנדרטה הניצבת בהר הרצל. הוא מכיל גם קישורים למידע באתר המוסד לביטוח לאומי אודות הזכויות המגיעות למשפחות חללי פעולות האיבה ומידע שימושי עבורן.

## ראו גם
* יזכור (אתר אינטרנט)
* הנצחת קורבנות טבח שבעה באוקטובר וחללי מלחמת חרבות ברזל

## קישורים חיצוניים
* האתר לזכר האזרחים חללי פעולות האיבה
** דף החיפוש המורחב באתר
** שמות האזרחים חללי מלחמת חרבות ברזל

## הערות שוליים

קטגוריה:אתרי אינטרנט ישראליים
קטגוריה:נפגעי פעולות איבה
קטגוריה:הנצחת חללי הטרור בישראל
קטגוריה:המוסד לביטוח לאומי
קטגוריה:מלחמת חרבות ברזל: אבידות והנצחה
קולנוע רון

**קולנוע רון** הוא מבנה קולנוע בצומת הרחובות החלוץ, סוקולוב ולונץ בשכונת הדר הכרמל בחיפה. בית הקולנוע נבנה בשנת 1961 בתכנון האדריכל ד"ר ניסן מסלובטי ושילב אולם קולנוע לצד שלוש קומות מגורים, קומת מסחר וחניון תת-קרקעי. חזית המבנה כוללת פסיפס של האמן עמנואל סלע. 

הקולנוע נסגר וננטש בשנת 1991.

## היסטוריה
בית הקולנוע הוקם על ידי הקבלן החיפאי פסח ז"ק ובעלות של כמיליון לירה ישראלית. מקור שם הקולנוע הוא בשם בנו של הקבלן, רון. הקולנוע נבנה על מגרש בו עמדה תחנת דלק צבאית.

ב-26 באוקטובר 1961 נחנך הקולנוע בהקרנת הסרט "פורגי ובס", ובמעמד ראש העיר אבא חושי, כפי שנכתב בעיתון מעריב באותו היום:

תחילה, נהנה הקולנוע מהצלחה רבה בשל הטכנולוגיה החדישה בו והוצגו בו שורה של שוברי קופות. ב-1964 נמנה בית הקולנוע, עם מספר בתי קולנוע אחרים בחיפה, אשר העלו מחירים והוצאו כנגדם צווים ממשלתיים להורדת מחיר הכרטיס.

שנות ה-70 וה-80 היוו את תחילת דעיכתו של הקולנוע, וב-1991 הוא נסגר, כאשר המופע האחרון בו היה "שמלת השבת של חנל'ה", ומאז הוא עומד סגור ונטוש.

## קישורים חיצוניים

## הערות שוליים

קטגוריה:חיפה: בתי קולנוע
קטגוריה:הדר הכרמל
דייוויד פוליצר (אתלט)

**דייוויד פוליצר** (באנגלית: **David Politzer**; 6 בספטמבר 1892 – ?) היה אתלט אמריקאי-יהודי אלוף ארצות הברית (1918) בקפיצה לרוחק.

## ביוגרפיה

### 1917
בתחרות שנערכה בניו יורק ב-25 באוגוסט 2017 הוא קבע בקפיצה לרוחק שיא אישי חדש של 6.92 מטר ודורג בסוף השנה במקום עשירי בעולם.

### 1918
בתחרות שנערכה באליזבתפורט, ניו ג'רזי ב-25 באוגוסט 2018 קבע בקפיצה לרוחק שיא אישי חדש של 6.95 מטר ודורג בסוף השנה במקום שישי בעולם. 
#### אלוף ארצות הברית
באליפות ארצות הברית שנערכה בגרייט לייק אילינוי ב-21 בספטמבר 1918 זכה במדליית זהב בקפיצה לרוחק בתוצאה של 6.81 מטר, לפני דניאל הארן (6.66 מטר) ואנדרסון (6.50 מטר). 

### 1919
באליפות ארצות הברית שנערכה בפילדלפיה, פנסילבניה ב-13 בספטמבר 1919 הוא זכה במדליית ארד בקפיצה לרוחק בתוצאה של 6.65 מטר, אחרי פלויד סמרט (6.89 מטר) ושרמן לנדרס (6.66 מטר)

### 1920
בתחרות שנערכה בפילדלפיה, פנסילבניה ב-26 ביוני 1920 הוא קבע בקפיצה לרוחק שיא אישי חדש של 7.02 מטר. 

## שיאים אישיים
* קפיצה לרוחק: 7.02 מטר (1920)

## קישורים חיצוניים

* דייוויד פוליצר, באתר Track and Field (גברים)

קטגוריה:אתלטים יהודים אמריקאים
קטגוריה:קופצים לרוחק אמריקאים
קטגוריה:אמריקאים שנולדו ב-1892
קטגוריה:אמריקאים שנפטרו במאה ה-20